Kommunikationsforum | MedTech Bridge søger kommunikationsfaglig student
MedTech Bridge, som er finansieret af Industriens Fond, er et nyskabende, globalt orienteret erhvervsprogram, hvor der bygges en stærk alliance mellem den danske medtechbranche, som er i rivende udvikling, og verdens største marked for medtech-produkter, nemlig USA. MedTech Bridge er forankret og har medarbejdere i både Danmark og USA.
MedTech Bridge skal blandt andet formidle og vejlede om best-practice, skabe kompetencenetværk, udvikle anvendelsesorienterede vækstprogrammer og mentorforløb for de danske virksomheder i branchen. Til at hjælpe os med det, har vi brug for en stærk kommunikationsfaglig profil.
Du kommer til at beskæftige dig med en lang række udfordrende og forskelligartede opgaver, herunder:
Udvikling og løbende opdatering af hjemmeside
Udvikling og eksekvering af kommunikationsstrategi og -plan for intern og ekstern kommunikation
Presseindsatser
Oprette og vedligeholde SoMe-kanaler
Udarbejdelse af relevant best-practice og case-materiale
Udarbejde præsentationer i Power Point
Hjælpe med det praktiske i forbindelse med konferencer, arrangementer og lign.
Vi forventer, at du har nogle år tilbage af en videregående uddannelse inden for kommunikation. Du har viden og erfaring med digital kommunikation og følger selvfølgelig med i udviklingen på det kommunikationsfaglige felt. Derudover forventer vi, at du har:
Rigtig gode evner for skriftlig og mundtlig kommunikation på dansk og engelsk
Erfaring med at opbygge struktur til hjemmesider
Erfaring med at producere interessant indhold til SoMe og nyhedsbreve
Erfaring med pressekontakt
Din arbejdsplads vil fysisk være hos brancheforeningen Medicoindustrien, som repræsenterer medtechbranchen i Danmark, og som er partner i MedTech Bridge. Medicoindustrien er beliggende i DTU Science Park i Hørsholm. Der går en bus fra Nørreport direkte til døren, og du vil kunne arbejde i bussen. Du vil have løbende sparring med Medicoindustriens kommunikationskonsulent, Sarah Lindegaard.
Uddybende information om MedTech Bridge kan du få ved at kontakte Program Manager Kristina Jensen på tlf. 23 74 00 41 eller se mere på www.medtechbridge.org.
Uddybende information om Medicoindustrien og medtechbranchen kan du få ved at kontakte Sarah Lindegaard på tlf.: 23 34 23 84 eller se mere på www.medicoindustrien.dk
Ansøgning sendes til sl@medicoindustrien.dk senest 1. december 2019. Samtaler afholdes løbende. Opstart i stillingen vil være hurtigst muligt.
Telefon: 23 74 00 41